ΨΗΦΙΣΜΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1992 για την εκτίμηση της κατάστασης στον τομέα των τηλεπικοινωνιών στην Κοινότητα

(93/C 2/05)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι η οδηγία 90/387/ΕΟΚ του Συμβουλίου της 28ης Ιουνίου 1990 για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (pen Network Provision) (1) θέτει το πλαίσιο για την εναρμονισμένη παροχή υπηρεσιών εντός της Κοινότητας-

ότι έχουν θεσπιστεί από το Συμβούλιο ορισμένα ειδικά μέτρα για την εφαρμογή της παροχής ανοικτού δικτύου-

ότι η οδηγία 90/388/ΕΟΚ της Επιτροπής της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών (2) απαιτεί από τα κράτη μέλη να καταργήσουν τυχόν ειδικά ή αποκλειστικά δικαιώματα παροχής τηλεπικοινωνιακών υπηρεσιών πλήν της φωνητικής τηλεφωνίας, του τέλεξ, της κινητής ραδιοτηλεφωνίας, της τηλεειδοποίησης και των δορυφορικών υπηρεσιών-

ότι η Επιτροπή υπέβαλε στο Συμβούλιο ανακοίνωση με την οποία γίνεται εκτίμηση της κατάστασης στον τομέα των τηλεπικοινωνιών σε συνάρτηση με τους στόχους της οδηγίας 90/388/ΕΟΚ- ότι στην ανακοίνωση αυτή γίνεται επίσης εκτίμηση της προόδου που πραγματοποιήθηκε στην εναρμόνιση καθώς και όλων των περιορισμών πρόσβασης στο τηλεπικοινωνιακό δίκτυο που εξακολουθούν να υπάρχουν, των επιπτώσεων των περιορισμών αυτών στην λειτουργία της εσωτερικής αγοράς των τηλεπικοινωνιών και των μέτρων που θα μπορούσαν να ληφθούν πρός άρση των περιορισμών αυτών- ότι η Επιτροπή ζήτησε από τα κράτη μέλη να διατυπώσουν τις γνώμες τους σχετικά με αυτήν την ανακοίνωση και τις περιλαμβανόμενες σε αυτήν προτάσεις, πριν από την 31η Ιανουαρίου 1993-

ότι η Επιτροπή υπέβαλε στο Συμβούλιο ανακοίνωση με την οποία γίνεται εκτίμηση της προόδου όσον αφορά τη διαμόρφωση των τηλεπικοινωνιακών τελών με βάση το κόστος και την αναπροσαρμογή των τιμολογιακών παραμέτρων μέσα στην Κοινότητα,

ΑΝΑΓΝΩΡΙΖΕΙ:

- ότι έχει επιτευχθεί αξιοσημείωτη πρόοδος προς την κατεύθυνση μιας κοινοτικής κλίμακας εσωτερικής αγοράς τηλεικοινωνιακών υπηρεσιών, ιδίως μέσω της εφαρμογής της παροχής ανοικτού δικτύου,

- ότι η άρση τυχόν ειδικών ή αποκλειστικών δικαιωμάτων παροχής τηλεπικοινωνιακών υπηρεσιών πλην της φωνητικής τηλεφωνίας, του τέλεξ, της κινητής ραδιοτηλεφωνίας, της τηλεειδοποίησης και των δορυφορικών υπηρεσιών, οδήγησε σε σημαντική ανάπτυξη της κοινοτικής αγοράς των υπηρεσιών αυτών,

- ότι υπάρχει έντονη ζήτηση από τους χρήστες για περισσότερες πανευρωπαϊκής κλίμακας τηλεπικοινωνιακές υπηρεσίες,

- ότι θα πρέπει να δοθεί προτεραιότητα στην δημιουργία των συνθηκών που θα επιτρέψουν να ικανοποιηθεί η ζήτηση αυτή,

- ότι οι πρόσθετες υπηρεσίες πανευρωπαϊκής κλίμακας θα δημιουργήσουν μεγάλη ζήτηση για επιπλέον υλικό εξοπλισμό και λογισμικό από τους χρήστες,

- ότι η εφαρμογή της παροχής ανοικτού δικτύου θα οδηγήσει σε καλύτερη τιμολόγηση με βάση το κόστος μέσα στην Κοινότητα,

- ότι είναι ιδίως ανάγκη να διαμορφωθούν ακόμα καλύτερα, με βάση το κόστος, τα τέλη της διασυνοριακής παροχής τηλεπικοινωνιακών υπηρεσιών μέσα στην Κοινότητα,

- ότι η εφαρμογή της αρχής της διαμόρφωσης των τελών με βάση το κόστος πρέπει να λάβει υπόψη την ανάγκη παροχής υπηρεσιών προς όλους, σε τιμές προσιτές και εντός λογικών προθεσμιών,

- ότι η τηλεπικοινωνιακή πολιτική πρέπει να αναπτυχθεί λαμβάνοντας υπόψη την αρχή της κοινωνικής και οικονομικής συνοχής,

- ότι χρειάζεται περαιτέρω ανάλυση των ειδικών απαιτήσεων για την ανάπτυξη των τηλεπικοινωνιών στις περιφέρειες,

ΕΠΑΝΑΒΕΒΑΙΩΝΕΙ:

- ότι μία πολιτική συμφωνία με πλήρη συμμετοχή του Ευρωπαϊκού Κοινοβουλίου και του Συμβουλίου θα προωθήσει με τον καλύτερο τρόπο την εφαρμογή της μελλοντικής τηλεπικοινωνιακής πολιτικής της Κοινότητας,

ΚΑΛΕΙ ΤΟΥΣ ΤΗΛΕΠΙΚΟΙΝΩΝΙΑΚΟΥΣ ΟΡΓΑΝΙΣΜΟΥΣ:

- να προωθήσουν την τιμολόγηση με βάση το κόστος, ιδίως για τις ενδοκοινοτικές τηλεπικοινωνιακές υπηρεσίες και τις μισθωμένες γραμμές,

- να εργαστούν για τη γενική μείωση των λογιστικών τελών χρέωσης της ενδοκοινοτικής τηλεπικοινωνιακής κίνησης,

ΠΡΟΤΡΕΠΕΙ ΤΑ ΚΡΑΤΗ ΜΕΛΗ:

- να ενθαρρύνουν αυτή την κίνηση προς τιμολόγηση με βάση το κόστος και γενική μείωση των λογιστικών τελών χρέωσης,

ΚΑΛΕΙ ΤΗΝ ΕΠΙΤΡΟΠΗ:

- να μελετήσει, διαβουλευόμενη με τα ενδιαφερόμενα μέρη, τις πολιτικές, οικονομικές, εμπορικές και κοινωνικές επιπτώσεις των επιλογών που καθορίζονται στην ανακοίνωση της Επιτροπής για την μελλοντική κοινοτική αγορά τηλεπικοινωνιακών υπηρεσιών. Οι διαβουλεύσεις και οι μελέτες αυτές θα πρέπει να εξετάζουν ιδίως τα μέτρα που είναι αναγκαία για την εξασφάλιση της παροχής υπηρεσιών σε όλη την Κοινότητα, συμπεριλαμβάνοντας και τα εν προκειμένω συμφέροντα των περιφερειών και λαμβάνοντας υπόψη το επίπεδο ανάπτυξης του δικτύου και τις ειδικές ανάγκες των μικρών δικτύων,

- να καταρτίσει, κατόπιν των προαναφερομένων διαβουλεύσεων, ένα διαφανές πλαίσιο και χρονοδιάγραμμα για ένα μελλοντικό κανονιστικό πλαίσιο για την κοινοτική αγορά τηλεπικοινωνιακών υπηρεσιών, ούτως ώστε οι αρμόδιοι για τη θέσπιση ρυθμίσεων και οι φορείς να μπορέσουν να σχεδιάσουν τις αναγκαίες αναπροσαρμογές σε εθνικό επίπεδο,

- να εργαστεί προς την κατεύθυνση αυτή, από κοινού με τα κράτη μέλη, ιδίως δε με τους εθνικούς υπαλλήλους που είναι αρμόδιοι για τη θέσπιση ρυθμίσεων, συνιστώντας ad hoc επιτροπή υψηλού επιπέδου,

ΕΠΙΚΡΟΤΕΙ:

- την πρόθεση της Επιτροπής να υποβάλει έκθεση πριν από την επόμενη σύνοδο του Συμβουλίου των Υπουργών Τηλεπικοινωνιών και λαμβάνει υπό σημείωση ότι το Συμβούλιο θα καθορίσει στη συνέχεια τον τρόπο συνέχισης των εργασιών.

(1) ΕΕ αριθ. L 192 της 24. 7. 1990, σ. 1.

(2) ΕΕ αριθ. L 192 της 24. 7. 1990, σ. 10.